കനത്തമഴ: അരൂര് പ്രോജക്ട് കോളനി വെള്ളക്കെട്ടില് തുറവൂര്: കനത്ത മഴയെ തുടര്ന്ന് അരൂര് പ്ര?ജക്ട് കോളനി വെള്ളത്തില്. തോട് ശുചീകരിച്ചപ്പോള് ലഭിച്ച മണ്ണും മാലിന്യ വും മാറ്റാതെ കോളനിയില് തള്ളിയതിനെ തുടര്ന്നാണ് കോളനിയില് വെള്ളപ്പൊക്കമെന്ന് അരോപണം. അരൂര് പഞ്ചായത്ത് 22ാം വാര്ഡില് ദേശാഭിമാനി വായനശാലയില്നിന്ന് തുടങ്ങി അശ്വതി പൈപ്പ് കമ്ബിനി വരെയുള്ള പ്രോജക്റ്റ് കോളനി നടപ്പാതയിലും പരിസര പ്രദേശത്തുമാണ് വെള്ളക്കെട്ട് രൂക്ഷമായത്. കഴിഞ്ഞദിവസം തോട് ശുചീകരിച്ചിരുന്നു ശുചീകരിച്ചപ്പോള് ലഭിച്ച മണ്ണാണ് നടവഴിയില് തള്ളിയതെന്ന് പറയുന്നു. വ്യവസായ മേഖലയില്നിന്ന് ഒഴുകിയെത്തുന്ന മഴ വെള്ളം ഒഴുകിപ്പോകാന് പറ്റാത്ത വിധം കെട്ടിക്കിടക്കുകയാണ് സമീപത്തെ വീടുകളില് മലിനജലം കെട്ടിക്കിടക്കുന്നതു മൂലം കുട്ടികളില് പല രോഗങ്ങളും വരുന്നതായി പറയുന്നു. മണ്ണ് അടിയന്തിര മായി നീക്കംചെയ്ത് വെള്ളം ഒഴുകിപ്പോകുന്നതിന് സൗകര്യം ഒരുക്കണമെന്നാണ് നാട്ടുകാരുടെ ആവശ്യം. നാട്ടുകാര് തടസപ്പെടുത്തിയെന്ന് ആരോപിച്ച് കോളനി യിലേക്കുള്ള റോഡ് നിര്മാണവും നിര്ത്തിവച്ചിരിക്കുകയാണ്. റോഡ് നിര്മിക്കുമ്ബോള് വെള്ളം ഒഴുകിപ്പോകുന്നതിന് സൗകര്യം ഒരുക്കണമെന്ന് പ്രദേശവാസികള് അവശ്യപ്പെട്ടിരുന്നു. അതിനെച്ചൊല്ലിയുള്ള തര്ക്കമാണ് റോഡ് നിര്മാണം തടസപ്പെടുന്നതിന് കാരണമായത്. കഴിഞ്ഞ ഭരണസമിതിയുടെ കാലത്ത് അനുവദിച്ച റോഡ് നിര്മിക്കുന്നതിന് മൂന്നുലക്ഷം രൂപ അനുവദിച്ചിരുന്നു. പണി തുടങ്ങിയപ്പോള് മുന് പഞ്ചായത്ത് അംഗത്തിന് അയോഗ്യത കല്പിച്ചതിനെ തുടര്ന്ന് കുറച്ചു നാള് മാറിനിന്നിരുന്നു. അസമയത്ത് പഞ്ചായത്ത് പ്രസിഡന്റിന്റെ നേതൃത്വത്തിന് റോഡ് നിര്മാണത്തിന് ടെന്ഡര് നല്കി. റോഡ് നിര്മാണത്തിന് കോണ്ട്രക്റ്റര് എത്തിയപ്പോള് നാട്ടുകാര് തടസപ്പെടുത്തിയിരുന്നതായി നിലവിലെ പഞ്ചായത്ത് അംഗം ആരോപിച്ചു. പഞ്ചായത്ത് അധികാരികള്ക്ക് പരാതി നല്കാന് ഒരുങ്ങുകയാണ് നാട്ടുകാര്.